Kont Waħdi Kont waħdi Meta l-kesħa mielħa tal-baħar ħadet magħha l-passi li ħallejt jien. Bqajt miexja, U mxejt sa tarf il-bajja Imma bħal f'mera l-qamar urieni Li bħal zokkor fin imraxxax fl-ilma jbaqbaq Il-passi tiegħi għosfru fix-xejn. Ħaffift il-pass, u bħal tifel żgħir ġrejt fir-ramel b'ras iebsa. Imma l-baħar, bħall-majjistral li jqaċċat il-petali tal-lellux frisk, Isawwat il-medda dehbija U jneżżagħha minn kull tiġrib. Tlaqt mill-bajja, imma ma tlaqtx waħdi Għax il-passi baqgħu miegħi. Suzanne Gatt (Studenta universitarja, it-Żni sena Malti)